কিন্তু মুম্বই রকেটসের বিরুদ্ধে প্রথম ম্যাচের আগেই পায়ের পাতায় চোটের কারণ দেখিয়ে সরে দাঁড়ালেন অওয়ধ ওয়ারিয়র্সের সাইনা। বিশ্বের দু’নম্বর সাইনাকে প্রায় ১ লক্ষ মার্কিন ডলারের (ভারতীয় মুদ্রায়  প্রায় সাড়ে ছ’কোটি টাকা) বিনিময়ে কিনেছিল অওয়ধ ওয়ারিয়র্স। চলতি বছরের ৫ অগস্ট থেকে শুরু হচ্ছে রিও দে জেনেইরো অলিম্পিক্স। রিও-র কথা মাথায় রেখেই সাইনা কোনও ঝুঁকি নিতে চাননি ।
সাইনা বলেছেন, ‘‘কয়েক সপ্তাহ আগেই আমি চোট পেয়েছিলাম। চোটটা যথেষ্টই গুরুতর ছিল। কয়েক সপ্তাহ বিশ্রামের পরে চলতি সপ্তাহেই ফের অনুশীলন শুরু করেছিলাম।’’ সঙ্গে আরও বলেছেন, ‘‘সামনেই রিও অলিম্পিক্স। তাই এখন কোনও ঝুঁকি নিতে চাই না। তাই নাম তুলে নেওয়ার সিদ্ধান্ত নিলাম।’’ পাশাপাশি আরও বলেছেন, ‘‘যারা আমার দলে রয়েছে, তারাও যথেষ্টই ভাল খেলোয়াড়। আশা করছি আমাদের দলকে তারাই এগিয়ে নিয়ে যেতে পারবে।’’
সাইনার পরিবর্ত হিসাবে মহিলা সিঙ্গলস বিভাগে তেলঙ্গানার জি  বরুশালীকে দলে নিয়েছে অওয়ধ ওয়ারিয়র্স। ১৭ বছরের বরুশালী-কে প্রথম ম্যাচে খেলতে হবে মুম্বই রকেটস-এর রুতভিকা গাদে-এর বিরুদ্ধে।